**Priedas Nr.4**

Mums rūpi jūsų vaiko asmenybės augimas, individuali pažanga, todėl mokykloje siekiame skatinti kiekvieną vaiką siekti geresnių rezultatų, kelti sau ugdymosi tikslus, nuolat apmąstyti, kaip sekasi, numatyti, kaip jis galėtų geriau mokytis ir elgtis. Todėl kiekvieną mėnesį mokiniai bus skatinami atlikti savo pasiekimų įsivertinimą.

Vaikams labai svarbus suaugusių žmonių, ypač tėvų, pavyzdys, palaikymas ir paskatinimas. Norėdami padėti jūsų vaikui siekti individualios pažangos, **prašome jūsų kartą per mėnesį susipažinti su vaiko pasiekimais ir įrašyti bent vieną skatinančią frazę, gražius palinkėjimus.**

Siūlome keletą pavyzdžių, kuriais galite kūrybingai pasinaudoti.

* *Džiaugiuosi, kad tu per pamokas įdėmiai klausaisi mokytojų, aktyviai dalyvauji pamokose.*
* *Man smagu, kad tu esi drausmingas (-a) per pamokas, netrukdai draugams mokytis.*
* *Didžiuojuosi tavimi, kad tu apmąstai, kaip galėtum pagerinti savo mokymąsi. Visko išmokstama palaipsniui!*
* *Mums labai svarbu žinoti, kad tu stengiesi kuo geriau mokytis. Mes tau padėsim!*
* *Esi šaunuolis (-ė), kad iškilus sunkumams kreipiesi į mokytoją ar draugus, kad susirandi reikalingą informaciją. Kuo galėčiau tau padėti?*
* *Tiesiog puiku, kad tu savarankiškai jau gali atlikti daugumą užduočių!*
* *Smagu, kad nevėluoji į pamokas, kad laiku atsiskaitai už tau skirtus darbus!*
* *Gera žinoti, kad visada ir laiku atlieki namų darbus, kad į pamokas eini pasiruošęs (-usi), visada turi reikiamas priemones.*
* *Kiekvienas žingsnelis yra žingsnelis pirmyn!*
* *Kaip šaunu, kad tu stengiesi viską suprasti ir atlikti tai, ką mokytoja skiria. Niekas negimė viską mokėdamas.*
* *Mes didžiuojamės tavimi, kad stengiesi kaskart vis geriau atlikti užduotis.*
* *Džiaugiuosi, kad tau sekasi. Tavo pasisekimas yra ir mūsų sėkmė.*
* *Tau tikrai pavyks! Jei nori, galime bandyti kartu.*